
Općinski vijećnici 
i članovi mjesnih 
odbora, trgnite se! 


Općinski vijećnik i predsjednik najaktivnijeg mjesnog 
odbora u Općini Radoboj, Dragutin Gerić obraća se jav- 
no svim članovima Općinskog vijeća i mjesnih odbora 
izražavajući nezadovoljstvo njihovim radom u tijelima u 
koja su izabrani. 
Evo što navodi Dragutin Gerić: 
«Nisam više mogao izdržati, a da se navedenim članovi- 
ma ne obratim putem našeg lista. Jako me žalosti slabi, 
gotovo nikakav odaziv i rad na terenu, vijećnika općine i 
mjesnih odbora. 
Članovi vijeća mog mjesnog odbora uz neke iznimke nisu 
aktivni, ne odazivaju se akcijama koje provodimo, ne obi- 
laze građane, ne poduzimaju inicijativu, tako da se got- 
ovo sav posao svodi na mene kao predsjednika, a što je 
gotovo nemoguće izvršavati i uz ogromnu želju i htjenje. 
Koliko imam saznanja isto je u svim mjesnim odborima. 
Na pisanje ovog apela posebno me ponukao odaziv na 
akcije koje je organizirala Općina ovih dana. Eto nekih 
primjera, 23. travnja 2016. organizirana je Zelena čist- 
ka na koju su bili pozvani svi građani, udruge i posebno 
vijećnici, sama akcija bila je na lokaciji u Gorjanima Su- 
tinskim. Odaziv je bio skroman, osim djelatnika Općine, 
par članova udruga, nije se odazvao osim mene ni jedan 
član Općinskog vijeća, a ni vijeća dva mjesna odbora Ra- 
doboj na čijem području se održavala akcija, iznimka je 
bio Janko Sever koji je prisustvovao akciji radeći strojem 
i traktorom na odvozu. 
Istog dana općinski vijećnici bili su pozvani na sportsko - 
kulturno druženje u Općinu Đurmnec povodom njihovog 
Dana općine, a na koji smo se odazvali samo Alojz Sajko 
i ja. Takvim odazivom izražava se poštivanje domaćinu 
koji nas je pozvao, a i poštovanje i dizanje ugleda naše 
općine. Kako bi se mi osjećali da nema odaziva susjednih 
općina na dane naše općine. 
Posebno me sve to žalosti, a već sam više puta naglašavao 
na sjednicama općinskog vijeća, da se rad vijećnika koje 
su izabrali građani svodi samo na glasovanje na tim sjed- 
nicama bilo za ili protiv nekog prijedloga ili odluke, što je 
u potpunoj suprotnosti s mojim poimanjem rada vijećni- 
ka po kojem bi on trebao biti nosilac razvoja svog naselja 
i prednjačiti u svim akcijama i radovima, jer ako to ne želi 
ne treba prihvatiti kandidaturu. 
Dragi kolege, građani su Vas izabrali da ih zastupate i 
vodite, a što ste im obećali, dali su Vam svoje povjerenje, 
da radite na boljitku njihovog standarda, napretka i raz- 
voja mjesta stanovanja i za neizvršavanje toga nemate 
nikakvo opravdanje, jer vas nitko nije silio da preuzmete 
tu odgovornost, na nju ste se sami odlučili pa ju prema 
tome i izvršavajte. 
Apeliram da se trgnete, jer je krajnje vrijeme, pogotovo 
sada kad se izmjenom načina financiranja Općina našla 
u teškoj situaciji, sa daleko manjim izvornim sredstvi- 
ma u odnosu na prošle godine i kada se ne može plati- 
ti svaki rad, jer nedostaje novca, sad vaša uloga dolazi 
do punog izražaja s ciljem da se nastavi trend razvoja i 
napretka svakog dijela naše prelijepe općine. Ukoliko se 
ne trgnete, ovim putem pozivam sve građane da na sli- 
jedećim izborima, koji su jako blizu, dobro pripaze komu 
daju svoje povjerenje. 

(Dragutin Gerić) 


Zelena čistka u 


Općina Radoboj se u akciju Zelena 
čistka - jedan dan za čisti okoliš uk- 
ljučila aktivno od samog početka 
njezinog organiziranja. I dok su se 
prethodnih godina u akciju aktivno 
uključile udruge koje djeluju na pod- 
ručju naše Općine, ove godine akciji 
su se odazvali djelatnici upravnog 
odjela općine, zamjenik općinskog 
načelnika, jedan član općinskog vi- 
jeća, te jedan predstavnik lovačkog 
društva. lako mala, ali hrabra ekipa 
nije odustala od planiranog zadat- 
ka i bez straha se bacila u koštac 
sa odbačenim otpadom uz lokalnu 
cestu prema Gorjanima Sutinskim. 
Marljivim radom prikupljeno je oko 
7 m3 raznovrsnog otpada, a zbog 
vrlo teškog i nepristupačnog terena 
otpad se izvlačio ručno do ceste, te 
traktorom odvozio do kontejnera. 

lako općina Radoboj ima dva puta 
godišnje organiziran odvoz gloma- 
znog otpada, svaka kuća ima dvije 
kante za odvojeno prikupljanje ot- 
pada, na području Općine postavl- 


jeno je 8 eko otoka, neshvatljiva je 


nebriga i aljkavost pojedinaca koji 
svojim — nesavjesnim postupcima 
onečišćuju okoliš. U dosadašnjih 
5 provedenih akcija Zelene čistke, 
možemo se pohvaliti da smo uspjeli 
sanirati gotovo sva divlja odlagališta 
otpada na području naše Općine, te 
tako našu Općinu učinili mjestom 
gdje se nađe mira i spokoja i gdje se 
uživa u prekrasnom okolišu. Zbog 
svega toga želimo zahvaliti svim 
dosadašnjim sudionicima u našim 
akcijama, a naročito hrabroj, ali 
malobrojnoj ekipi koja se okupila 
ove godine. 

Nadamo se da će se sljedeće godine 
našoj akciji odazvati više sudionika, 
a naročito bi nam bilo drago da se 
uključe i naši mještani, te da i oni 
pokažu svoju ekološku osviješte- 
nost. 

Stoga, udružimo napore kako bi po- 
kazali koliko nam je važan okoliš i 
priroda, te što sve možemo i sprem- 
ni smo učiniti u samo jednom danu. 


Općinsko vijeće usvojilo 
obračun proračuna za 
2015. godinu 


Općinsko vijeće Općine Jesenje 
na svojoj 21. sjednici usvojilo je 
obračun proračuna za 2015. godi- 
nu, prihodi su realizirani u iznosu 
4.185.552,76 kuna a rashodi su izno- 
sili 3.860.473,18. Prihodi s osnove 
poreza na dohodak ostvareni su u 
manjem iznosu nego što je bilo plan- 
irano, pa se prijavljivanjem projekata 
na natječaje ministarstava nadok- 
nadila razlika neostvarenih prihoda. 
Budući da će prihodi općinskog pro- 
računa zbog izmjena Zakona o pore- 
zu na dohodak u narednom periodu 


biti značajno umanjeni realizacija 
zacrtanih projekata uvelike će ovisiti 
o dobivenim sredstvima putem javnih 
natječaja. Unatoč smanjenju prihoda 
protekla se godina može ocijeniti 
uspješnom jer su realizirani planira- 
ni projekti izgradnje komunalne in- 
frastrukture, sredstva za socijalne 
programe i programe udruga nisu 
se smanjivala a uredno su servisir- 
ane sve nastale obaveze i Općina je 
sa 31.12.2015 godinu završila bez 
nepodmirenih obaveza sa viškom pri- 
hoda od 310.640,00 kuna. 

U CENTRU RADOBOJA PREDVIĐA SE IZGRADNJA 
STAMBENO POSLOVNE ZGRADE 


Nestaje li Zadružni dom 


u Radoboju? 


Općina Radoboj u suradnji sa tvrtkom 
Trgocentar d.o.o. iz Zaboka i zaintere- 
siranim stranim investitorom započela 
je sa razmatranjem i pripremom projek- 
tne ideje izgradnje i uređenja stambe- 
no - poslovne jedinice u samome centru 
Općine Radoboj. Ova projektna ideja 
odnosno projektni zadatak nastavak je 
realizacije projekta uređenja užeg cen- 
tra Općine Radoboj u sklopu kojega je u 
prošlom vremenu već realizirano nekoliko 
faza (izgrađena školska sportska dvorana, 
rekonstruirana stara škola - zavičajna 
zbirka, rekonstruirana upravna zgrada...). 
Navedenom projektnom idejom - rješen- 
jem planira se u centru Općine Radoboj 
na zemljištu katastarskih oznaka 4/1, 4/2, 
2/4 i 5. k.o. Radoboj urediti stambeno - 
poslovni kompleks. Projektnom idejom 
predviđa se da prizemlje kompleksa 
bude namijenjeno poslovnoj djelatnosti, 
odnosno da u tom dijelu budu smještene 
društveno - uslužne djelatnosti za potre- 
be mještana i okolnog stanovništva. Preo- 
stale etaže/katovi predviđenoga kom- 
pleksa bili bi namijenjeni za stanovanje. 


Predviđena površina stanova kretala bi se 
u veličini od 60 m2, 75 m2, 47 m2 + 18 
m? tavanskog prostora, te 59 m2 + 22 m2 
tavanskog prostora. Stambeno - poslovni 
kompleks planira se urediti sukladno 
najmodernijim zahtjevima energetske 
učinkovitosti u smislu da se koriste što 
prihvatljiviji materijali za gradnju kako 
bi krajnje djelovalo na smanjenje troško- 
va energenata i samim time doprinijelo 
zaštiti okoliša. 

Donosimo nekoliko slika vizualizacije 
predviđenoga stambeno - poslovnog 
kompleksa, te ujedno pozivamo sve 
zainteresirane potencijalne korisnike da 
se sukladno svojim potrebama izjasne 
o potrebnoj veličini stambene jedinice, 
odnosno da sukladno stvarnim potreba- 
ma i prijedlozima doprinesu definiranju 
konačnog projektnog dokumenta. 

Svoje potrebe, prijedloge, kao i dodatne 
informacije zainteresirani mogu dostavi- 
ti na mail adresu opcina(radoboj.hr, ili 
se informirati u prostorijama Upravnog 
odjela Općine Radoboj na adresi Radoboj 
8 u vremenu od 7 do 15 sati. 


Novi pravilnik o financiranju 
projekata i programa udruga 


Općinsko vijeće Općine Jesenje donijelo 
je novi Pravilnik o financiranju programa 
i projekata od interesa za Općinu Jesen- 
je koji je usklađen sa novim Zakonom 
o udrugama te uredbom o financiran- 
ju udruga koju je donijela Vlada RH. 
Spomenutim Pravilnikom utvrđeni su 
kriteriji, mjerila i postupci za dodjelu i 
korištenje sredstava proračuna Općine 


Jesenje koja se dodjeljuju udrugama čije 
aktivnosti doprinose zadovoljenju javnih 
potreba i ispunjavanju ciljeva i prioriteta 
definiranih strateškim i planskim doku- 
mentima Općine. U narednom razdoblju 
biti će raspisan natječaj te će se na te- 
melju vrednovanja prijavljenih projekata 
i programa udruga istima dodjeljivati 
sredstva iz općinskog proračuna. 


E u 


DVA MILIJUNA EURA ZA 
PROJEKT PREKOGRANIČNE 
SURADNJE OPĆINA IZ 
HRVATSKE I SLOVENIJE 


Razvoj turizma 
uz očuvanje 
prirode 


Općina Radoboj u suradnji sa partnerima 
iz Slovenije i Hrvatske predala je projektnu 
prijavu za Operativni program 2014. - 2020. 
Interreg Slovenija - Hrvatska. Projekt pre- 
kogranične suradnje  eHistoryRoad omo- 
gućiti će manjim općinama da koristeći svoj 
geografski položaj, svoju lokalnu turističku 
ponudu, privlačnim sadržajima iskoriste veli- 
ku posječenost susjednih turističkih lokacija. 
Projekt će trajati 24 mjeseca, a vrijednost pri- 
javljenog projekta je 2 milijuna eura. 
Projektom će se stari sadržaji osvježiti i pred- 
staviti u novim oblicima. Glavne znamenitosti 
prirodne i kulturne baštine, lokalni proizvodi 
i usluge na turističkoj stazi biti će povezani 
aplikacijom - zajedničkim interaktivnim tur- 
ističkim vodičem. Posjetitelji će moći na više 
lokacija prekograničnog područja unajmiti 
električno vozilo odnosno opremu pomoću 
koje će elektrificirati vozilo. Mogućnost naj- 
ma električnog vozila s potpunom informaci- 
jskom potporom na uređenoj i sigurnoj turis- 
tičkoj kružnoj stazi posjetitelje će privući da 
posjete brojnu kulturnu i prirodnu baštinu. 
Staza će ih voditi do znamenitosti i dovesti 
ih do mogućnosti kušanja zaštićenih i ostalih 
kulinarskih delicija, lokalnih pića i proizvoda 
na koje su mještani itekako ponosni. 
Inovativnost predstavlja interaktivni turistič- 
ki vodič, mogućnost jednostavne elektrifik- 
acije svih bicikla i sličnih vozila, mogućnost 
iznajmljivanja električnih vozila, jedinstveni 
međudržavni bezgotovinski platni sustav i 
jedinstvenu internetsku mrežu. 

Područje je kulturno i prirodno bogato, te 
zaslužuje pomoć kod razvoja turističkog 
gospodarstva, a očuvana priroda predstavlja 
konkurentsku prednost. eHistoryRoad pro- 
jekt omogućava razvoj turizma i očuvanje 
prirode. Korist će imati lokalno stanovništvo, 
turisti, posjetitelji, pružatelji lokalnih uslu- 
ga i proizvoda, te vlasnici područja baštine. 
Projektom će biti dodani novi inovativni 
sadržaji i događaji na prekograničnom pod- 
ručju, čime će područje postati zanimljivije 
za lokalno stanovništvo, turiste i tranzitne 
putnike s električnim vozilima. Projekt je 
ukratko zamišljen tako da zainteresirani ima- 
ju mogućnost obilaska pograničnih područja 
uređenim stazama koristeći prije svega pri- 
jevozna sredstva na električni pogon imajući 
pri tom mogućnost konzumiranja domaćih 
jela i pića. 


d. 

OPĆINE JESENJE I RADOBOJ BEZ POMOĆI IZ DRŽAVNOG PRORAČUNA U 2016. GODINI 


Ukinuta brdsko planinska 


područja 


Unatoč — mnogobrojnim razgovorima, 
analizama, dopisima koje su upućivale 
jedinice lokalne samouprave - općine i 
gradovi nadležnim institucijama, minis- 
tarstvima, a vezano uz problematiku brds- 
ko - planinskih područja (koja je nastala 
primjenom novog Zakona o regionalnom 
razvoju NN 147/14, Izmjenama i dopuna- 
ma Zakona o financiranju jedinica lokalne 
samouprave NN 100/15, Izmjena Zakona 
o porezu na dohodak NN 143/14 i ostalih 
akata) u državnom proračunu Republike 
Hrvatske za 2016., nažalost navedena 
problematika nije obuhvaćena, odnosno 
nisu predviđena nikakva rješenja. Za je- 
dinice lokalne samouprave sa statusom 
brdsko planinskog područja koje su već 
tijekom 2015. godine zbog gore navede- 
noga bile suočene sa gubitkom izvornih 
prihoda (neka čak i do 50%), takvo stanje 
nažalost znači nastavak jedne teške i neiz- 
vjesne situacije. S obzirom na obim trenut- 
nih redovnih aktivnosti, programa i mjera 
koje provode jedinice lokalne samouprave 
kako bi održavale zadovoljavajući stan- 
dard razvoja na svojemu području i omo- 
gućile svojim mještanima što bolje uvjete, 
spomenuta situacija zasigurno će u poje- 
dinim segmentima utjecati na kvalitetu i 
kvantitetu nastavka provođenja istoga. 

Općina Radoboj kao jedinica lokalne 
samouprave sa statusom brdsko  pla- 
ninskog područja također je obuhvaćena 
gore navedenom situacijom, te je samim 
time i pred njome još jedna izazovna i 
neizvjesna godina. Navedene promjene 
rezultirale su padom ukupnih prihoda 
poslovanja Općine Radoboj u 2015. godi- 
ni za 3.200.000,00 kuna, odnosno nešto 


više od 28% u odnosu na 2014. godinu. 
Analizirajući prihode od poreza na doho- 
dak, ali i ukupne prihode poslovanja za 
prvo tromjesečje 2016. godine moramo 
konstatirati daljnji pad poreznih prihoda, 
ali i ukupnih prihoda poslovanja i to za 
422.000,00 kuna odnosno 23,5% u odnosu 
na prvo tromjesečje 2015. godine. 

Unatoč nastaloj promjeni i negativnim po- 
kazateljima Općina Radoboj pokušati će 
zadržati postojeći standard, nivo ulaganja 
u infrastrukturu i pripremu projektne do- 
kumentacije, kao i samu provedbu projek- 
ta kako bi mještani i nadalje mogli pružiti 
što bolju uslugu i uvjete života. ,,Spome- 
nutu razinu standarda, unatoč smanjen- 
ju sredstava nastojat ćemo nadoknaditi 
realizacijom projekata kroz strukturne 
fondove Europske unije, ali i kroz ostale 
raspoložive natječaje i mjere,“ kaže zam- 
jenik općinskog načelnika Stjepan Sirovec. 
Određena prostorno - planska doku- 
mentacija za planirane projekte na po- 
dručju Općine Radoboj je završena dok 
je preostali dio u samoj fazi završetka. 
Očekuje se novi pravilnik o provedbi mjera 
ruralnog razvoja temeljem kojeg će biti 
omogućeno raspisivanje javnih natječaja 
i sukladno kojem ćemo biti u mogućnosti 
kandidirati pripremljene projekte. 

Iskreno se nadamo da ćemo planiranim 
projektima i mogućnošću osiguranja be- 
spovratnih sredstava nastaviti kontinuitet 
razvoja, te da neće biti potrebe za odusta- 
janjem od određenih projekata a niti po- 
trebe za smanjenjem ulaganja u različite 
aktivnosti i programe zbog primijenjenih 
poreznih reforma i neuvrštavanja u državni 
proračun. 


Skupština vinogradara 


U prisutnosti brojnih člano- 


blagdana; Vincekova, Martinja i 


tivni izlet, manifestacija 


I općina Jesenje 
ostala bez 
značajnih 
sredstava 


Izmjenama Zakona o porezu na dohodak i 
novom kategorizacijom po indeksu razvi- 
jenosti jedinica lokalne samouprave, znača- 
jno su smanjeni prihodi mnogih općina, pa 
tako i Općine Jesenje. Cilj izmjena nave- 
denih zakonskih propisa bio je smanjenje 
poreznog opterećenja dohotka i povećanje 
prihoda građana, a samim time i potrošn- 
je. Također, novom kategorizacijom došlo 
je do preraspodjele decentraliziranih sred- 
stava državnog proračuna namijenjenih 
financiranju općina i gradova. Nažalost, 
ovim je izmjenama i Općina Jesenje izgu- 
bila značajna financijska sredstva što će, 
zasigurno, stvarati poteškoće u izvršavanju 
zacrtanih projekata i programa te ograničiti 
mogućnost izvršavanja financijskih obaveza 
na dosadašnjoj razini. lako se ovim izmjena- 
ma zakonskih propisa smanjilo porezno 
opterećenje zaposlenih čime su minimal- 
no povećane plaće, Općina je ostala bez 
značajnih sredstava kojima se financirala 
izgradnja komunalne infrastrukture; (cesta, 
vodovoda, kanalizacije, javne rasvjete...) 
te uredno servisirale ostale obaveze, što 
će u budućnosti zbog značajnog smanjenja 
prihoda biti uvelike ograničeno. U ovome 
trenutku Općina Jesenje redovito izvršava 
sve svoje financijske obaveze i nije zaduže- 
na, što značajno doprinosi tome da ovaj 
krizni period mještani što manje osjete a 
smanjena financijska sredstva pokušati će 
se nadoknaditi prijavljivanjem na natječaje 
za projekte koji su pripremljeni. 


va udruge i njihovih gostiju u 
dvorani Doma kulture u Gorn- 
jem Jesenju održana je izvješta- 
jna godišnja skupština udruge 
vinogradara, podrumara i pri- 
jatelja dobrog vina ,,Sv. Martin“ 
iz Jesenja. Izvješće o prove- 
denim aktivnostima u protek- 
lom jednogodišnjem razdoblju 
podnio je predsjednik, Franjo 
Cvrtila. Većina aktivnosti bila 
je usmjerena na realizaciju 
zacrtanih programa među ko- 
jima je organizacija održavanja 
stručnih predavanja i obilježa- 
vanje prigodnih vinogradarskih 


Januševog te ocjenjivanje vina. 
Udruga je u protekloj godini 
za svoje članove i ostale zaint- 
eresirane mještane organizirala 
stručna predavanja koja su se 
odnosila na mogućnost  ost- 
varivanja nepovratnih sredstava 
iz EU fondova, a koja se odnose 
na poljoprivrednu proizvodnju, 
uz naglasak na vinogradarstvo. 
Održana su stručna predavan- 
ja i polaganje ispita vezanog 
uz održivu upotrebu pesticida, 
zaštitu vinograda i voćnjaka 
te berbu i preradu grožđa. Or- 
ganiziran je i stručno - eduka- 


podizanja klopoca te su 
članovi udruge aktivno 
sudjelovali na ostalim 
manifestacijama koje su 
održavane u protekloj go- 
dini na području općine 
Jesenje, istaknuo je predsjednik 
Cvrtila. 

U ovoj godini vinogradari plan- 
iraju preko raznih radionica 
nastaviti s edukacijom, obil- 
ježavanjem prigodnih blagdana 
i uključivanjem u ostale man- 
ifestacije koje će se održavati 
tijekom godine na području 
općine Jesenje, istaknuto je u 


Zaslužnim za razvitak i rad udruge 
dodjeljene su zahvalnice 


planu za tekuću godinu. Na kra- 
ju službenog dijela zaslužnim 
pojedincima — podijeljena su 
priznanja i zahvalnice za do- 
prinos radu i pomoći na ostva- 
renju ovako lijepih rezultata na 
kojima su čestitali predsjednik 
Općinskog vijeća, Ivan Galović 
i predstavnici srodnih udruga iz 
susjednih sredina koji su nazoči- 
li skupštini. 


Radobojsko-Jesejanski list br. 82 | Godina IX. / 29. travnja 2016. 


5_e 


AKUD iz Jesenja na manifestaciji Zagorci 
svome gradu 


U gradu Koprivnici održana je 
9. travnja druga po redu mani- 
festacija pod nazivom “Zagorci 
svome gradu“ koju organizira 
Udruga Zagoraca Podravine. 
Bogat kulturno - umjetnički 
program uz domaćine upot- 
punila su svojim nastupima i 
kulturno - umjetnička društva 
iz Jesenja, Bednje i Vrbna, a 
kao posebni gost nastupio je 
Rajko Suhodolčan. Jesejanski 
su se kulturnjaci publici pred- 
stavili izvedbama narodnih 
pjesama u izvođenju ženske 
vokalne skupine, a nakon toga 
prikazan je i skeč u izvedbi 
dramske grupe, što je publika 
koja je ispunila dvoranu do 
posljednjeg mjesta, izuzetno 
dobro prihvatila te izvođače 
nagradila dugim pljeskom. U 
obraćanju okupljenima preds- 


jednik udruge Mato Kuzmins- 
ki, rođeni Vrbljenčanin, rekao 
je kako ovakve manifestacije 
promoviraju i prikazuju vrijed- 
nu kulturnu baštinu kraja iz ko- 
jeg su, kako se ono reče, naši 
Zagorci ,trbuhom za kruhom“ 
otišli u ravnu Podravinu. Ujed- 
no je to prilika da se održi veza 
s nikad zaboravljenim rodnim 
krajem kojim se ponose i uvi- 
jek ga rado posjećuju, istaknuo 
je Kuzminski. Nakon podužeg 
kulturno - umjetničkog pro- 
grama, domaćini su pripremili 
bogat stol te je uslijedilo za- 
jedničko druženje uz srdačan 
razgovor, ples i zabavu. Sve- 
mu lijepom brzo dođe kraj pa 
je trebalo poći kući uz dobre 
želje i pozdrav do sljedećeg 
susreta. 

Na regionalnoj manifestaciji 


Više snimaka na istom 
mjestu i u isto vrijeme 


Zahvaljujući suradnji naših či- 
tatelja otkrivamo sve više detal- 
ja o mjestu i vremenu nastanka 
fotografije koju objavljujemo u 
nekoliko posljednjih brojeva, a 
odnosi se na proslavu blagdana 
sv. Barbare u Radoboju. Tako 
nam je Janko Cerovečki (Skos- 
ki) donio fotografiju na kojoj se 
vide neke osobe kojih na dosa- 
da objavljenoj fotografiji nije 
bilo. Dokaz je to da je, za sada 
nepoznati, autor slike snimao 
u više navrata i da su se neke 


osobe na jednim snimkama 
pojavljivale dok ih na drugim 
nema. Prema riječima vlasnika 
slike koju danas objavljujemo 


dijete u prvom redu je danas 
poznati radobojski poduzetnik 
Božidar Cerovečki, a iza njega 
je njegov djed Josip. 

Na slici su pored dosada obja- 
vljenih imena prepoznati još i 
Janko Broz, Juraj Ranogajec, 
Andrija Dugina i Petar Dugina. 
Identificirane su tako dvadeset 
i tri osobe. Akciju nastavljamo 
i dalje i pozivamo sve koji pre- 
poznaju nekog na slici da nam 
to jave. Fotografije su nastale 
ispred župne crkve u Radoboj 
1970. ili 1971. godine, a na 
njima je vidljivo koliko je ljudi 
nekada dolazilo na Svetu misu 
povodom blagdana sv. Barbare. 


Za sada nepoznati fotograf snimio je više fotografija na istom mjestu i u 
isto vrijeme. Ova je u vlasništvu obitelji Janka Cerovečkog - Skoskog 


koja se održava pod nazivom 
»Kazališne noći“ koje su 
održane 9. i 10. travnja u Lep- 
oglavi, sudjelovala je i drams- 
ka družina AKUD-a iz Jesenja. 
I ove godine domaćin, KUD 
»Lepoglavski pušlek“, u dva 
dana manifestacije okupio je 
kazališne amatere iz Zagorja, 
Međimurja i Podravine. Drams- 
ka družina AKUD-a ,Žensko 
kazalište“ ovog puta uspješ- 


no se predstavila izvedbom 


skeča ,Doktorica i korupci- 
ja“. Glavne akterice Gordana 
Maligec, Karmela Habjanec i 
Sandra Kovačec i ovaj su puta 
dobro raspoložile publiku koja 
se njihovoj izvedbi nasmijala 
do suza. Ova kulturna mani- 
festacija, 6. po redu dobro je 
prihvaćena od publike koja je 
sve izvođače na kraju nagradila 
gromoglasnim pljeskom. 


OBNOVLJEN VATROGASNI DOM, NABAVLJENA 
NOVA OPREMA, OTPLAĆENO VOZILO 


Pružanje pomoći u svim 


prilikama 


Dobrovoljno vatrogasno društvo 
Radoboj utemeljeno je prije 88 
godina, a o tome kako je poslova- 
lo u 2015. godini članovi su 
raspravljali na redovitoj skupštini 
održanoj 2. travnja 2016. u ener- 
getski obnovljenom domu u Ra- 
doboju. Uz nazočnost dovoljnog 
broja članova, brojnih uzvanika 
i pratnju limene glazbe «Mirna» 
pod rukovođenjem predsjednika, 
Josipa Krleže, odrađene su sve 
točke dnevnog reda, a potom je 
nastavljeno vatrogasno druženje. 
Dobrovoljno vatrogasno društvo 
Radoboj prošlu godinu moglo bi 
proglasiti jednom od najuspješni- 
jih, barem što se financijske situ- 
acije tiče. Zahvaljujući sredstvima 
dobivenim za energetsku obn- 
ovu i za otplatu vatrogasnog vo- 
zila, te pomoći općine Radoboj, 
DVD je raspolagalo s ukupno oko 
500.000 kuna. Vatrogasni dom je 
energetski obnovljen, plaćena je 
rata kredita za vatrogasno vozilo, 
za oko 23.000 kuna nabavljena je 
potrebna oprema, 14.000 kuna 
plaćeno je za osiguranje vatro- 
gasaca i opreme, a 10.000 za li- 
ječničke preglede. 

Članovi DVD-a Radoboj u 2015. 
godini imali su 2 intervencije na 


gašenju požara na otvorenom, te 
dvije prilikom poplava. Pokazuje 
se tako činjenica da vatrogasci 
ne postoje samo zato da gase 
požare već i da interveniraju u 
svakoj prilici kada su ugroženi 
ljudi ili imovina. Pored toga ak- 
tivnost radobojskih vatrogasaca 
svodila se i na osiguranja prili- 
kom spaljivanja korova, provjeru 
ispravnosti hidranata, sudjelo- 
vanje na vježbama i susretima sa 
ostalim vatrogasnim društvima, 
te provođenju drugih akcija. 
Uz neke formalne nedostatke 
prilikom samog održavanja sk- 
upštine, kao što je izostanak 
pripremljenog programa rada i 
financijskog plana za 2016. go- 
dinu, što je u svojoj pozdravnoj 
riječi posebno primijetio pred- 
stavnik Vatrogasne zajednice 
i DVD-a Jesenje Mirko Buzina, 
može se zaključiti da je DVD 
Radoboj ostvarilo vrijedne rezu- 
Itate na čemu su im među os- 
talim čestitali radobojski župnik 
vič. Tomislav Novosel, zamjenik 
župana Anđelko Ferek Jambrek, 
te predstavnici brojnih dobrovol- 
jnih vatrogasnih društava iz Krap- 
insko zagorske županije. 

(vir) 


do 

MUZEJU KRAPINSKIH NEANDERTALACA SVEČANO DODIJELJENA OZNAKA EUROPSKE BAŠTINE 


U BRUXELLESU 


Još jedno priznanje krapinskom muzeju 


Od 12. do 15. travnja 2016. go- 
dine u Bruxellesu su održani Dani 
Oznake Europske baštine na 
kojima je predstavljeno ukupno 
20 destinacija koje su do sada u 
protekle dvije godine već primi- 
le ovu vrijednu oznaku, te devet 
novih lokaliteta koji su kandidira- 
ni prošle godine. 

Prošle godine Republika Hrvatska 
je po prvi puta imala mogućnost 
predstaviti 2 kandidata, a Minis- 
tarstvo kulture RH predložilo je 
Centar industrijske baštine u Ri- 
jeci i Muzej krapinskih neander- 
talaca s nalazištem Hušnjakovo 
u Krapini. Od ukupno 18 prijavl- 
jenih kandidata u 2015. godini, 
Europska komisija u drugom je 
krugu izabrala devet, među ko- 
jima i svjetski poznati krapins- 
ki lokalitet. Dana 13. travnja u 
reprezentativnoj knjižnici Solvay 


u Bruxellesu Oznake Europske 
baštine svečano su dodijeljene: 
Pretpovijesnom nalazištu i Muze- 
ju krapinskih neandertalaca u Hr- 
vatskoj, Dvorcu Olomouc i Nad- 


Održano ocjenjivanje vina 
Udruga vinograda- " u“ do 
ra, podrumara i 
prijatelja dobrog 
vina ,,Sv. Martin“ 
Jesenje  organizira- 
la je u srijedu 13. 
travnja ocjenjivanje 
vina prošlogodišnje 
berbe. Na _ ocjen- 
Jivanje je  pristi- 
glo 97 uzoraka 
miješanih i sortnih 
vina. Tročlana_oc- 
jenjivačka komisija sastavljena 
od enologa prof. Zdenka Ivan- 
kovića, Jasminke Šaško i Gorana 
Marmelića morala je odraditi 
veliki posao kako bi ocijenila sva 
pristigla vina. Apsolutni pobjed- 
nik ovogodišnjeg ocjenjivanja je 
obitelj Ivice Janžeka čije je mi- 
ješano bijelo vino ovogodišnji 
šampion; uz to, još su osvojili tri 
zlatne medalje. Komisija je zlat- 
nim odličjem ocijenila ukupno 
14 vina, srebrnim 33, brončanim 
33 uzorka i 17 vina dobilo je 
priznanja. Na kraju ocjenjivanja, 
predsjednik komisije, prof. Ivan- 
ković, istaknuo je kako su vina 
prošlogodišnje berbe, sveukup- 
no gledajući, zadovoljavajuće 
kvalitete. Visoke temperature 
koje su prošle godine obuhvatile 
i naše krajeve izazivaju stres kod 
biljaka, pa tako i kod trsova. Sve 
to utjecalo je na kvalitetu grožđa 


u kojem su naglo rasli šećeri, a 
kiseline opadale. Iz tog razloga 
vina su nešto pustija i slabijih 
aroma nego što je to uobičajeno. 
Unatoč velikim očekivanjima, 


kvaliteta vina prošlogodišnje 
berbe je prosječna za sve vino- 
gradare, pa i za velike vinare. U 
godinama kao što je bila prošla, 
posebnu pozornost potrebno je 
posvetiti razmjeru opadanja ko- 
ličina kiselina i postotku šećera 
kako bi se izvršila pravovreme- 
na berba i kvalitetna prerada 
grožđa što je glavni preduvjet 
za kvalitetna vina, istaknuo je 
prof. Ivanković. Ukupno gleda- 
jući, jesejanski vinogradari mogu 
biti zadovoljni kvalitetom svojih 
vina. U njihovo ime članovima 
komisije, kao i obitelji Ivana i 
Danice Šoštarić kod čije klijeti se 
već dulji niz godina održava oc- 
jenjivanje, zahvalio je predsjed- 
nik udruge Franjo Cvrtila. 


Za dodjelu značajnih europskih priznanja krapinskom muzeju neandertalaca 
zaslužna je i stručnjakinja radobojskih korijena Vlasta Krklec, koja je u Brux- 
ellesu i primila Oznaku europske baštine. 


biskupskom muzeju u Republici 
Češkoj, lokalitetu Sagres u Por- 
tugalu, Carskoj palači u Beču u 
Austriji, Povijesnom kompleksu 
Sveučilišta Tartu u Estoniji, Glaz- 


benoj akademiji Franz Liszt u Bu- 
dimpešti, arhivu Mundaneum u 
Belgiji, Kompleksu istočnog fron- 
ta Prvog svjetskog rata u Poljskoj 
i Europskoj četvrti u Strasbourgu 
u Francuskoj. 

Svečana dodjela bila je popraće- 
na promotivnim filmom svakog 
kandidata i nagradnim pitanjima 
vezanim uz pojedine lokalitete. U 
ime Muzeja krapinskih neander- 
talaca priznanje je primila mr.sc. 
Vlasta Krklec, muzejska savjetni- 
ca uz prisustvo Veleposlanika RH 
u Bruxellesu Mate Škrabala i na- 
cionalne koordinatorice Anje Ma- 
mić iz Ministarstva kulture, Up- 
rave za međunarodne kulturne 
odnose, europske poslove i javnu 
komunikaciju. Oznaku je dodije- 
lio Tibor Navracsics, Povjerenik 
Europske komisije za edukaciju, 
kulturu, mlade i sport. 


Jedan dan za čisti okoliš 


Obilježavanje Dana planeta 
Zemlje usmjereno je očuvan- 
ju okoliša i prirodnih resursa 
našeg planeta te skretanje 
pozornosti na opasnosti koje 
prijete životu na Zemlji zbog 
globalnog onečišćenja. Prilika 
je to da se svaki od nas zapita 
koliko sami doprinosimo tom 
onečišćenju, da li smo svjesni 
simbioze čovjeka i prirode te 
važnosti njezina očuvanja za 
naraštaje iza nas. Unatoč kam- 
panji svjetskih razmjera koja je 
pokrenuta još davne 1969. go- 
dine kako bi se zaštitila priroda 
i prirodni resursi značajnijih 
pomaka nema. Zemlja i čisti 
okoliš temelj su ljudskog op- 
stanka, ona nas hrani, njezin 
zrak udišemo, pijemo vodu, 
u prirodi uživamo, no da li se 
ikad zapitamo, barem na taj 
dan ako ne ostalih 364 u go- 
dini kako se odnosimo prema 
tim vrijednostima koja nam 
život znače. Nažalost moderni 
čovjek nema vremena ni volje 
zapitati se kuda idemo jer naš 
uobičajeni obrazac ponašan- 
ja je nesmiljeno trošenje svih 
raspoloživih prirodnih resur- 
sa; krčenjem šuma stvaramo 
prostor za izgradnju naselja, is- 


xx 


puštamo otpadne i onečišćene 
vode u potoke, rijeke, jezera, 
stvaramo velike količine otpada 
kojeg često puta nekontrolira- 
no odbacujemo u prirodu, ko- 
ristimo otrove i kemikalije bez 
puno razmišljanja i još mnogo 
drugih stvari koje uništavaju 
naš okoliš. Vrijeme je da se svi 
pokrenemo i počnemo djelima 
a ne deklarativno podržavati 
ovu kampanju kako bi doprin- 
ijeli da osiguramo siguran op- 
stanak naših naraštaja na ovom 
predivnom i za nas jedinom 
planetu Zemlji. 

Udruga privatnih šumovlasnika 
»Jela“ Jesenje i ekološka udru- 
ga ,Zeleno Zagorje“ unatrag 
nekoliko godina povodom tog 
dana pokreću akcije čišćenja 
okoliša. Ove godine pokrenuta 
je akcija uređenja zapuštenih 
izvorišta ,zdenčeca“ i uređenje 
okoliša na imanju Jagušić koje 
su nasljednici ustupili na ko- 
rištenje a koje rado posjećuju 
izletnici i lovci. Desetak čla- 
nova obiju udruga okupilo se 
na imanju na kojem je uređen 
okoliš i obližnje izvorište vode 
te su napravljene sjedalice od 
drvenih panjeva koje će koris- 
titi posjetitelji. 

UZ OBILJEŽAVANJE 70. GODIŠNJICE RADA LOVAČKO DRUŠTVO «STRAHINJČICA» DOBILO 


MONOGRAFIJU 


Da se nekaj prigospodari 


U nedjelju 3. travnja 2016. go- 
dine u lovačkom domu na obron- 
cima Strahinjčice održana je re- 
dovna 71. izvještajna skupština 
Lovačkog društva «Strahinjčica». 
U radnom dijelu, kako je to već 
uobičajeno, raspravljalo se o izv- 
ještajima za prošlu, te planovima 
rada za ovu godinu. Uz lovačke 
poslove koji se odnose na brigu 
za divlje životinje nastavit će se 
dodatnim uređivanjima njihovih 
kuća, uz ovu u kojoj je skupšti- 
na održana, do onih na Dra- 
ganićevom i u Donjoj Šemnici. 
Među «težim» raspravama bila 
je ona o povećanju članarine jer 
se zbog relativno malog broja 
članova (64) ne mogu «pokriti» 
svi troškovi, a najveći je prob- 
lem osiguranje. To se odnosi na 
nadoknadu šteta od divljači na 
usjevima, odnosno na automo- 
bilima prilikom naleta na divlje 


MONOGRAFIJA 
OPĆINE RADOBOJ 


RADOBOJ 


Na slici s lijeva na desno: Drago Kozina autor monografije, Stjepan Valjavec 
najstariji član društva s primjerkom nove monografije, Vladimir Vidović - 
predsjednik, Božidar Strahinec - tajnik i Sonja Grobotek - blagajnica Lovačkog 


Životinje. To predstavlja, kako 
je rečeno, ne samo za ovo već 
za sva lovačka društva veliki 
problem koji prijeti novčanom 
uništenjem ovih udruga. 

Radobojski lovci zaključili su 


Udruga vinogradara 
i vinara «Radobojski 
pajdaši» 
la je i ocjenjivanje 
vina proizvedenih od 
grožđa berbe 2015. 
Šezdeset i pet vinara 
dostavilo je 
no 93 uzorka vina 
i to: 61 uzorak mi- 
ješanog bijelog, 25 


društva «Strahinjčica» Radoboj 
svoj lanjski — jubilarni 70-go- 
dišnji kontinuitet djelovanja 
izdavanjem monografije. Autor 
Drago Kozina opisao je (tekstom 
i fotografijama) na 132 stranice 
povijest društva kroz djelovanje 


: 
Da 


organizira- 


ukup- 


više generacija članova na ču- 
vanju, uzgoju i lovu na južnim 
padinama Strahinjčice kuda se 
prostire njihovo lovište. 
Kako je istaknuto u predgovo- 
ru ovom monografijom, želja 
je sadašnjeg vodstva na čelu s 
predsjednikom Vladimirom  Vi- 
dovićem, odužiti se svima koji 
su svojim zalaganjem doprinije- 
li čuvanju imidža ove udruge i 
nastojanju da se «nekaj prigos- 
podari». Jednako tako, nadaju se 
u LD «Strahinjčica», da će se oni 
kojima će knjiga doći u ruke, a 
nisu članovi, upoznati s načinom 
funkcioniranja ovog lovačkog 
društva te da će to pobuditi 
interes među mladima na ukl- 
jučivanju među one koji čuvaju 
ono što su nam u nasljeđe os- 
tavile starije generacije. Intere- 
santno je da je ovo druga mono- 
grafija o radu radobojskih lovaca, 
jer je prva izdana prije desetak 
godina povodom obilježavanja 
60. godišnjice rada. 

(D. Kozina) 


ZLATA KAO NIKADA DOSADA 
Na ocjenjivanju vina radobo- 
jskih vinara našao se rekordni 
broj uzoraka, a dodijeljeno je 
do sada najviše zlatnih medalja 


Predsjednik oEjenjivačke komisije u Radoboju bio je prof. 
Zdenko Ivanković, koji vinogradarima preporučuje da 


U monografiji Radboa 
možete upoznati 


miješano vino proizvode sa što manje alkohola 


sortnih bijelih vina, 


6 crnih sortnih i 1 stva prošle su godine vinogradari 


Radoboj od njegove 
o danas. 


uzorak vina od višnje. Stručni oc- 
jenjivači: prof. Zdenko Ivanković, 
Ivana Puhelek i Goran _Marmilić 
procijenili su da ukupno 13 uzor- 
aka ispunjava kvalitetu za dodjelu 
znatne medalje, 39 uzoraka dobilo 
je srebrnu medalju, a 27 brončanu, 
dok je 14 uzoraka imalo premalo 
bodova za bilo kakovu medalju, 
pa će vlasnici primiti priznanja. 
Ni jedan uzorak nije odbačen, što 
dokazuje da kod članova radobo- 
jske udruge vinara i vinogradara 
nema lošeg vina. 

Prema ocjeni stručnog povjeren- 


pogriješili kod određivanja roka 
berbe miješanih sorata grožđa, jer 
je zbog povoljnih klimatskih uvjeta 
postojao visoki nivo šećera, a pre- 
mala razina kiselina što se odra- 
zilo na kvalitetu miješanih vina, 
koja su pretežno slatka s visokim 
postotkom alkohola, a zbog pre- 
malih kiselina izostala je potreb- 
na aroma i punoća, pa su takova 
vina na ovogodišnjem ocjenjivanju 
prošla mnogo lošije od sortnih. 
Imena dobitnika medalja za svoja 
kvalitetna vina objavit ćemo nakon 
svečane podjele priznanja. 


Vo 

Jedanaest malenih primilo 
sakrament prve svete pričesti 


U nedjelju 17. travnja na 
svečanom euharistijskom slavlju 
u župnoj crkvi sv. Ivana Krstitelja 
jedanaest mališana uz molitvu 
brojne rodbine i ostalih vjernika 
primilo je sakrament Prve svete 
pričesti. Odjeveni u bijele hal- 
jinice koje su simbol nevinosti i 
čistoće u pratnji svojih roditelja, 
župnika, Danijela Hercega te vje- 
roučitelja, Danijela Mežnarića, 
krenuli su iz župnog dvora u 
crkvu na misno slavlje. Prigod- 
nim recitalom dobrodošlicu su 
im zaželjele dvije prošlogodišnje 
prvopričesnice. Prvopričesnici su 
također prigodnim recitacijama 
pozivali Isusa u svoja srca, ali i 


izrazili zahvalu i molitvu za svoje 
roditelje i dobrotu koju primaju 
od njih te obećali nositi vjeru i 
Boga u svojim srcima. Župnik 
Herceg u propovjedi govorio je 
o ljepoti susreta s Isusom kroz 
sakrament Prve pričesti kada ga 
prvopričesnici u obliku kruha po 
prvi puta primaju. Roditeljima je 
zahvalio na odgovornosti koju su 
preuzeli na sebe njihovim rođen- 
jem, krštenjem, a sada i prvom 
pričesti te ih pozvao da ih dalje 
podržavaju kako bi rasli u vjeri. 
Cijelu svečanost svojim je pje- 
vanjem uveličao župni zbor na 
čelu s orguljašem Josipom Ma- 
ligecom. 


Uređuju okoliš i zgrade 


Privremeno zaposleni u Općini Radoboj očistili pored ostalog i nogostupe 
od šljunka preostalog nakon zimskog posipavanja. 


Općina Radoboj u  surad- 
nji s Hrvatskim zavodom 
za zapošljavanje nastavlja 
barem privremeno omogućiti 
zaposlenje nekolicini svojih 
stanovnika. Tako trenutno 
društveno korisne poslove 
na području Općine obavl- 
ja četvero duže vrijeme ne- 


zaposlenih. Rade na uređenju 
javnih površina, zgrada koje 
su u vlasništvu Općine te 
obavljaju ostale poslove. Čis- 
tili su tako nogostupe nakon 
zimskog razdoblja, obnavlja- 
li cvjetne gredice i uređivali 
kako centar Radoboja, tako i 
druge javne površine. 


u 


J 


Uredili okoliš raspela i zdenca 


Dolaskom proljeća počeo je 
bujan rast trave pa su mještani 
Orehovca Radobojskog krenuli 
u akciju košnje. Tako je uređen 
okoliš obnovljenih zdenaca i 
raspela, a uslijedila je sadnja 
ljetnog cvijeća, pa će posla biti 
i ubuduće. 


Nastavljena je i tradicija re- 
dovitog održavanja okoliša 
Društvenog doma i dječjeg 
igrališta u Orehovcu. Po ustal- 
jenom rasporedu košnje, pet 
složnih ekipa održava zelene 
površine i tako će biti tijekom 
cijele godine. 


Uskrsne svečanosti 


Najveći kršćanski blagdan Uskrs 
od davnina se u našim krajevi- 
ma obilježava brojnim događan- 
jima. Kroz korizmeno vrijeme 
vjernici se na razne načine nas- 
toje pripremiti za dolazak Uskr- 
sa, blagdana nade, novog života 
i radosti. I ove godine zabilježi- 
li smo brojna događanja koja 
su vezana uz crkvene obrede 
održane na Veliki četvrtak i Ve- 
liki petak koje je pohodio lijepi 
broj vjernika. Na Veliku subotu 
kada se vjernici okupljaju oko 
Isusova groba uključeni su i 
vatrogasci koji u predvečerje 
Uskrsnuća Gospodnjeg drže 
stražu ispred Isusova groba. Pri- 
je večernje mise održan je bla- 
goslov Uskršnje svijeće i vatre 


koja je nagovještaj nove svjet- 
losti koja dolazi Uskrsnućem a 
onda su kuburaši gromoglasnim 
pucnjevima iz kubura obilježili 
Uskrsnuće. 

U rano Uskrsno jutro zapal- 
jene su mnoge «Vuzemnice» 
napravljene od jelovog granja. 
Tradicija slaganja  vuzemnice 
traje od davnina u našem kraju, 
napravljene su gotovo u sva- 
kom zaselku a uz njih mnogi su 
probdjeli cijelu noć. Uz pjesmu 
i druženje čekalo se ranu zoru 
kada su zapaljene vuzemnice st- 
varale prekrasan dekor na našim 
bregima a gromoglasnim pucn- 
jevima iz kubura kanti i karabita 
proslavljeno je uskrsnuće Gos- 
podnje. 


Isusov grob ove su godine čuvali vatrogasci Dragutin Bukvić i Dragutin Obadić 


Uređenje šumske ceste u 
šumskom predjelu Ravninska 


SVEN 


m: PE: 

Obavijest općinskog 
suda u Zlataru 


S obzirom da za nekretnine 
koje se nalaze u katastarskoj 
općini Šemnica ne postoje 
zemljišne knjige , Općinski sud 
u Zlataru pokrenuo je postupak 
osnivanja zemljišne knjige. 
Od 01. svibnja 2016. godine 
otvorena _je novoosnovana 
zemljišna knjiga za katastar- 


sku općinu Šemnica. Svi vlas- 
nici nekretnina u k.o. Šemnica 
mogu svoje nekretnine upisati 
u novoosnovanu = zemljišnu 
knjigu, a detaljnije informacije 
mogu dobiti svaki radni dan u 
vremenu od 8-11 sati na tele- 
fon broj 371-624, Zemljišno 
knjižni odjel u Krapini. 


Ovih su dana nastavljeni radovi 
na uređenju šumske prometnice 
u Donjem Jesenju u predjelu 
Ravninska. Radove na izgradnji 
ove šumske prometnice inicirala 
je udruga privatnih šumovlasnika 
»Jela“ Jesenje još 2011. godine 
kada su izvedeni zemljani radovi 
koje je financirala Općina Jesen- 
je. Ovaj šumski predio koji se 
nadovezuje na Maceljsko gorje 
većinom je obrastao kvalitetnom 
bukovom šumom pa je udruga 


prijavila ovu šumsku prometnicu 
na natječaj iz programa OKFŠ Šu- 
marske savjetodavne službe koja 
je odobrila radove. Spomenutim 
će radovima ova prometnica dul- 
jine 3200 metara biti navožena 
šljunkom, izgraditi će se odvodni 
kanali čime će se znatno olakšati 
pristup vlasnicima šuma. Budući 
da se ova cesta spaja sa šums- 
kom cestom koja vodi sve do 
Maclja ona će služiti i u turističko 
rekreacijske svrhe. 


SNJEŽNI PREKRIVAČ ZABIJELIO JESENJE 
Umjesto prvosvibanjskih pik- 
nika na livadama, Jesejanci 


Umjesto prvosvibanjskih izleta 
i piknika na zelenim livadama i 
travnjacima mještani Općine Je- 
senje prema svemu sudeći mogli 
bi na skijanje i sanjkanje. 

U poslijepodnevnim i večernjim 
satima u srijedu je nad našim 
krajevima zavladalo pravo snjež- 
no nevrijeme, gdje je po mjes- 
tima napadalo 15-ak centimetara 
snijega. Snježne pahulje kao da 
su se okomile na mladice trsova 
procvjetalih voćaka i ostalih kul- 
tura koje su dan prije poharale 
niske temperature i mraz, a sada 
će prema svemu sudeći ono što 
je ostalo biti uništeno snijegom 
i valom hladnoće. Jutarnji mraz 


mogu na skijanje i sanjkanje 


mu. p 


poharao je velik dio nasada na 
području općine u utorak ujutro, 
u vinogradima, voćnjacima, vr- 
tovima i poljima tužna je slika, 
najveće štete suu Donjem Jesen- 
ju, Cerju i dijelu Gornjeg Jesenja, 
gdje su_mraz i niska temperatu- 
ra uništili gotovo u potpunosti 
nasade. Kako je nakon prvog 
hladnog vala cijelo područje zah- 
vatio snijeg konačne štete biti će 
vidljive kad on okopni i pojavi 
se sunce. Prema svemu sudeći 
štete će biti ogromne jer je velik 
dio ovogodišnjeg uroda uništen, 
a trud koji su poljoprivrednici 
ovog proljeća uložili nažalost će 
ostati bez rezultata. 


REPUBLIKA HRVATSKA 
OPĆINSKI SUD U ZLATARU 
Ured predsjednice suda 
Broj: Su- 196/15 

Zlatar, 12.travnja 2016. 


Općinski sud u Zlataru u zemljišnoknjižnom predmetu osnivanja zeml; 
knjige za katastarsku općinu Šemnica , pokrenutom na temelju Odluke 
Ministarstva pravosuđa, Ministarstva pravosuđa od 16.lipnja 2015. KLASA:9 
01/15-01/386, Urbroj:514-04-03-02-15-02, javno objavljuje da je novoosnovar 
zemljišna knjiga za katastarsku općinu Šemnica otvorena dana 01.svib: 
2016. godine na temelju Odluke predsjednice Općinskog suda u Zlataru brc 
196/15-2. 


Uvid u osnovanu zemljišnu knjigu može se izvršiti radnim danom od 
ponedjeljka do petka o 8,00 do 11,00 sati u Zemljišnoknjižnom odjelu u Kra 


Danom otvaranja osnovane zemljišne knjige za k.o. Šemnica zatvaraji 
postojeći kartoni zemljišta i to br. 630,1268 i 2010, te se stavljaju izvan uporal 


Od otvaranja osnovane zemljišne knjige otvara se postupak ispravljan: 
u njoj (ispravni postupak), pa se osobe koje smatraju da bi trebale u tu knjigu 


njegov prvenstveni red, pozivaju se da stave zemljišnoknjižnom odjelu suda s 
prijave za upis, odnosno svoje prigovore postojećim upisima ili njegovom 
prvenstvenom redu u roku od 30 dana po objavi oglasa u Narodnim novinar 
najkasnije do 15.lipnja 2016, 


Rok za prijave i prigovore ne može se produljiti, niti se može dopustiti 
u prijašnje stanje. 


Dok rok za ispravak određen ovim javnim oglasom ne istekne, upisi u 
zemljišnu knjigu ne smatraju se istinitim i potpunima, pa se nitko ne može po; 
to da je postupao s povjerenjem u njihovu istinitost ili potpunost. 


Sukladno odredbi čl. 190. ZZK istekom roka za ispravak smatra se da j 
zemljišna knjiga istinit i potpuna,pa osobe koje u dobroj vjeri postupaju s 
povjerenjem u to uživaju zaštitu. 


Sutkinja ovlaštena za 
obavljanje poslova sudske up 


doo 

NOVOSTI IZ OŠ SIDE KOŠUTIČ RADOBOJ 
Dani hrvatskog jezika 


Dani hrvatskoga jezika obilježa- 
vaju se svake godine u tjednu od 
11. do 17. ožujka. Manifestaci- 
ju je proglasio Hrvatski sab- 
or 1997. godine u spomen na 
Deklaraciju o nazivu i položaju 
hrvatskoga jezika. 

Deklaracija je 17. ožujka 1967. 
godine objavljena u listu Tele- 
gram, a potpisale su je sve kul- 
turne i znanstvene ustanove te 
istaknuti književnici i akadem- 
ici. Ona je označavala borbu 
hrvatskog naroda za hrvatski 
jezik, za njegov samostalni 
razvitak, za pravo da hrvatski 
narod svoj jezik naziva vlastitim 
imenom, dakle hrvatski jezik, 
bez ikakvih drugih atributa ili 
dvosmislenosti. 

I u našoj su se školi obilježili 
ti važni datumi. Učenici petog 
i šestog razreda su se u sklopu 
nastave hrvatskog jezika us- 
pješno okušali u pisanju do- 
moljubne poezije te su najbolji 
radovi nagrađeni. Šestaši su 
sudjelovali u kvizu o poznavan- 
ju prošlosti hrvatskoga jezika 
(pisma, spomenici hrvatske 
pismenosti, značajni Hrvati...) 


Najuspješniji timovi su za svo- 
je znanje nagrađeni plusevi- 
ma. Osmaši su morali osmisliti 
govornu vježbu “Što za mene 
znači moj jezik?" u kojoj je 
bilo potrebno povezati povijest 
jezika sa svojim promišljanjima 
te su za to i ocijenjeni. Ujedno 
su i ponovili povijest hrvatsk- 
og jezika od 16. do 20. stoljeća 
(najznačajniji događaji i osobe, 
njihova djela,...). Poseban je na- 
glasak bio na Faustu Vrančiću 
(koji je napisao prvi hrvatski 
rječnik), Bartolu Kašiću (koji je 
napisao prvu hrvatsku gramati- 
ku) te preporoditelju Ljudevitu 
Gaju. Ponovili smo položaj hr- 
vatskoga jezika od 20. stoljeća, 
spomenuli važnost Novosadsk- 
og dogovora i Deklaracije o 
nazivu i položaju hrvatskoga 
književnoga jezika te autore 
važećih gramatika, rječnika i 
pravopisa. 
Osnaženi novim spoznajama, 
učenici su zaključili da je hrvats- 
ki jezik jako težak, ali ujedno i 
jako lijep i da ga ne bi mijenjali 
ni za što. 

Ivana Frajzman, učiteljica 


Radionica “Kako se sakupljaju, 
prešaju i pohranjuju biljke" 


U Centru za prirodu Zagorje 
održana je 23. ožujka radioni- 
ca ,Kako se sakupljaju, prešaju 
i pohranjuju biljke“ na kojoj 
su sudjelovali i učenici naše 
škole. Djelatnice Javne usta- 
nove upoznale su učenike sa 
izradom herbarija i njegovim 
povijesnim razvojem. Nakon 
teorijskog dijela, učenici su 


unatoč proljetnom vjetru, sa 
zanimanjem skupljali,  pre- 
poznavali i pripremali biljke 
za svoj prvi herbarij. Radionica 
je bila vrlo korisna i zanimlji- 
va jer će učenici svoje stečeno 
znanje moći primijeniti izra- 
dom herbarija u 4. i 6. razre- 
du. 

Učiteljica Dragica Pospiš 


Priprema i uređuje Jasenka Marmilić 


Dan Side Košutić 
u Jazvinama 


Dana 31.3.2016. svi učenici 
PRO Jazvine okupili su se kako 
bi obilježili 114. obljetnicu 
rođenja Side Košutić. 

Učenici 1. razreda upoznali su 
se sa Sidinim bogatim životo- 
pisom koji su im prezentirali 
učenici trećih razreda. Koristili 
su raznu literaturu kako bi što 
više doznali o književnici čije 
ime nosi naša škola te su na- 
jzanimljivije podatke prenijeli 


Naša škola već ne- 
koliko godina obil- 
ježava Dan daro- 
vitih učenika. Ove 
godine taj dan obil- 
ježen je 15. travnja 
te su učenici tim 
povodom  prezen- 
tirali svoje talente. 
Okupljeni učenici 
i učitelji imali su 
priliku čuti  kras- 
noslove Lane Vuzem, Jana Fruka 
i Lorene Pažameta, učenika koji 
od petog razreda redovito sud- 
jeluju na školskoj i županijskoj 
smotri Lidrano. Učenici Martin 
Ranogajec, Jurica Pohižek i Ve- 
ronika Pospiš prezentirali su svo- 
je glazbeno umijeće odsviravši 
nekoliko skladbi na harmonici i 
klarinetu. Tradicionalnu japan- 
sku vještinu kreiranja modela od 


na plakate. Učenici drugog i 
četvrtog razreda prisjetili su 
se njene priče Malo pile te 
napravili prekrasne radove 
tehnikom kolaža. 
Svi zajedno rado smo se pris- 
jetili Side Košutić te smo na 
kraju pročitali i par njezinih 
pjesama kako bi učenici uoči- 
li vrijednost njenog poetskog 
rada. 

Učenici i učiteljice PRO Jazvine 


papira, origami, prezentirali su 
učenici Marko Kiseljak i Marko 
Rihtar. Svoje umijeće stvaranja 
programa za računala prezenti- 
rala je učenica Monika Cerovski, 
likovne radove učenice Katarina 
Šivalec, Petra i Patricija Brozd, 
dok je veliki nogometni talent, 
Tin Hrvoj, učenicima naše škole 
prezentirao dio svog nogomet- 
nog umijeća s loptom. 

Robert Šešerko 


1 € 


pr 

Posjet učitelja OŠ Hajdina u Sloveniji 


Učitelji naše škole posjetili su 
u ponedjeljak 21. ožujka 2016. 
godine OŠ Hajdina u Sloveniji. 
Našim učiteljima su dobrodošli- 
cu poželjeli učitelji i učenici 
koji su nas počastili lijepim 
programom. Učenici OŠ Haj- 
dina imali su solo nastupe na 
glasoviru te harmonici, a škol- 
ski zbor je cijelu manifestaci- 
ju popratio svojom izvedbom 
školske himne i tradicionalnih 
slovenskih pjesama.  Folklor- 
na skupina izvela je nekoliko 
plesova u narodnim nošnjama 
veoma sličnim našim zagorskim 
nošnjama. Učitelje je svojim na- 
dahnutim nastupom oduševio 
zbor koji čine zaposlenice OŠ 


Hajdina. 


Nakon _prigodnog programa 


Proljetna škola 
fotografije 


Foto klub Krapina je 19. 
ožujka i 2. travnja u OŠ Side 
Košutić održao dvije radionice 
Proljetne škole fotografije. 

Radionicama, koje su počele 
u 13 sati, prisustvovali su 
brojni učenici, učitelji, ali i 
ostali zainteresirani — posje- 
titelji. Zanimljivo predavanje 
pripremili su nam članovi klu- 
ba, veliki zaljubljenici u fo- 
tografiju: Željko Đorin, Lidija 
Leljak, Dragan Kušec, Siniša 
Miklaužić, Matija  Miklaužić 
i Ana Miklaužić s najmlađim 
članom, sinom Davidom. Saz- 
nali smo mnogo o vrstama fo- 
tografije, tehnikama kadriran- 
ja, perspektivama i kutovima 
snimanja, o tehničkim karak- 
teristikama samog fotoaparata 
te smo imali priliku uživo vi- 
djeti razne vrste fotoaparata, 
počevši od onog najstarijeg, 


koji je još koristio film, pa do 
najnovijih digitalnih. 

Na kraju radionice svi pri- 
sutni su dobili zadatak da na 
licu mjesta u prostoru škole 
naprave nekoliko fotografija, 
od kojih će dvije, zajedno s 
još dvije snimljene na lokaciji 
po svojem izboru, poslati na 
adresu Foto kluba, a zatim će 
naši predavači izabrati najbol- 
je. 

Na sljedećoj radionici Članovi 
Foto kluba su prokomentira- 
li pristigle radove, dali svoje 
sugestije za poboljšanje i po- 
kazali brojne tehnike i trikove 
kako napraviti što uspješniju 
fotografiju. 
Proljetnu = školu fotografije 
završili smo izložbom rado- 
va naših polaznika koja je 
postavljena u prostoru škole. 
Dijana Šalković 


učitelji su prisustvovali redov- 
nom školskom satu te su se 


upoznali sa radom slovenskih 
kolega. 
Poslije nastave, razgledali smo 
lokalne povijesne znamenitosti. 
Posjetili smo Mitrej- starorims- 
ki hram posvećen bogu Mitri, 
crkvu Sv. Martina te župni dvor. 
Također nas je ugostio načelnik 
općine Hajdina te nas ukratko 
upoznao s radom općine i udru- 
gama koje djeluju na prostoru 
općine Hajdina. 
Uslijedio je povratak u školu 
gdje su naši učitelji zajedno s 
učiteljima OŠ Hajdina uz okrepu 
razmijenili svoje dojmove te iz- 
razili želju za daljnjom međun- 
arodnom suradnjom. 

Magdalena Želimorski 


13. Smotra učenič- 
kih zadruga KZZ-e 


u Mariji 


Osnovna škola Marija Bistri- 
ca bila je domaćin 13. Smotre 


učeničkih zadruga  Krapins- 
ko-zagorske županije, u petak 
8. travnja_u Domu kulture u 
Mariji Bistrici. 

Našu školu predstavile su sek- 
cija “Mladi vrtlari", “Čuvari 
prirode", “Radobojska  škrin- 
jica", ,Radoznali djetlić“ te 
“Mladi keramičari". Program 
je počeo u deset sati, dok je u 
dvanaest sati slijedila prezent- 
acija programa rada učeničkih 
zadruga. Učenik 5.b razreda 
Matija Haldek prezentirao je 
izložbeni štand naše zadruge, 
dok je učenica 5.b, Nika Horvat 


Bistrici 


demonstrirala pripremu čaja 
od domaće kamilice. Štand su 
uređivali navedeni učenici, te 
učenice 5.a, Marijana Kiseljak 
i Ela Turčec sa učiteljicama Ma- 
jom Burek i Ivankom Švaljek. 
Od domaćih čajeva, najviše 
smo prodali čaja od jaglaca i 
bazge. Velik interes bio je za 
češnjak i sjetvenu grbicu te pa- 
ketiće lavandina. Učenici su bili 
oduševljeni posjetima našem 
štandu, strpljivo objašnjavali 
ulogu pojedine biljke, te punili 
kasicu učeničke zadruge usva- 
jajući ideje za sljedeću smotru. 
Ivanka Švaljek, 

voditeljica učeničke zadruge 


du 


Sidina glazbeno- 
poetska priča 


31. ožujka u našoj smo školi 
obilježili 114. obljetnicu rođen- 
ja Side Košutić. Upriličili smo 
recital Sidinih pjesama pod na- 
zivom “Sidina glazbeno-poetska 


priča". 
Nadahnuti  Sidinom pisanom 
riječi i ove smo joj godine 


posvetili naš mali program u 
kojem su se ispreplitale re- 
citacije i Sidine pjesme koje je 
uglazbila Dubravka Habjanec, 
učiteljica glazbene kulture. 
Knjižničarka Jasenka Marmilić 
odabrala je pjesme i pripremila 
program kroz koji nas je vodila 
ravnateljica gđa. Milena Vesel- 
jak. Sidin život i djela stalna su 
nam inspiracija, te smo na ovaj 
način nastojali odati joj zahval- 
nost za ljepotu i blagost koju 
nam prenosi njena pisana riječ. 
Svoj doprinos recitalu i ove su 
godine dale učiteljice i učitel- 
ji recitirajući Sidine pjesme. 


Povodom = obilježavanja Međunarodnog 


Svoju interpretaciju i doživljaj 
Sidinih pjesama podijelile su 
s nama učiteljice Vesna Hor- 
vat i Tamara Poljak, učitelj Ivan 
Kovačević, asistent u nastavi 
Janko Jambrek, a kao poseban 
gost iznenađenja pridružio nam 
se kazališni i filmski glumac 
Kristijan Potočki. Recitatori su 
nas proveli kroz četiri tematska 
bloka s pjesmama posvećenima 
ljubavi prema majci, zavičaju, 
cvijeću i Bogu. Na kraju svakog 
bloka slušali smo uglazbljene 
Sidine pjesme u izvedbi zbo- 
ra Vrijeskice i učenice Lorene 
Pažameta. 
U svečanom ozračju, uz titraje 
glazbe i poezije, osjetili smo 
Sidinu prisutnost kroz njene 
pjesme. Nastojat ćemo ih i dal- 
je interpretirati i osluškivati 
poruke koje nam prenose, ople- 
menjujući tako naše živote. 
Jasenka Marmilić 

Svi smo mi jedna škola 


Integrirani dan “Pozdrav pro- 
ljeću, šumi i vodi" ostvaren je 
5. travnja sa svim učenicima 
razredne nastave, u sklopu pro- 
jekta Svi smo mi jedna škola. 
Nakon zanimljivog susreta s kn- 
jiževnicom Jadrankom Čunčić 
Bandov i njezinim likovima, 
učenici prvog i drugog razre- 
da iz područnih škola obišli su 
školsku knjižnicu i u dvorani 
iskoristili sprave koje u svojoj 
školi nemaju. Nakon toga su 
pošli kroz Centar _Radoboja 
prema trnacu gdje su pokaza- 
li da dobro poznaju gradivo 
vezano uz proljeće i promet, 
ali da ih igra na malom igralištu 
najviše veseli. Put ih je dalje vo- 
dio do kapelice, križnog puta i 
zdenčeka sve do velikog igrališ- 
ta koje su iskoristili za nekoliko 
igri. Tijekom putovanja sreli su 
se sa učenicima prvog i drugog 
razreda centralne škole i u ve- 
selom druženju slušali pričanje 
učiteljica i ponavljali naučeno. 


Učenici trećih i četvrtih razre- 
da obišli su plastenik obitelji 
Cerovečki te se upoznali sa 
uzgojem šampinjona i bu- 
kovače. Da nauče ponešto i 
o našim predivnim šumama 
Strahinjčice pobrinula se gđa 
Dijana iz Javne ustanove. Šetn- 
jom kroz Radoboj ponovili smo 
sve o razvoju školstva u našoj 
općini, prepoznavali kulturne 
ustanove i spoznavali njihovu 
ulogu u našem životu. Nismo 
zaboravili ni legende koje smo 
povezali sa mjestom događan- 
ja. Uz Radobojčicu smo ponovi- 
li naučeno o vodama i proljeću. 
Priča o rudarima nastavila se i 
uz rudarsku zgradu i mjesto 
ulaska u rudnik. 
Posjetili smo i vodospremnik 
iznad Kamenečkih i shvatili da 
smo sretni što imamo zdravu 
pitku vodu i lijepu prirodu u 
kojoj smo uživali tijekom šet- 
nje. 

Dragica Pospiš 


djecom. Svoju pozitivnu energiju lako 


dana dječje knjige, 5. travnja ugostili smo 
poznatu lutkaricu, spisateljicu i glumicu - 
Jadranku Čunčić-Bandov. 

Učenicima razredne nastave matične škole 
i područnih odjela Jazvine i Šemnica Gorn- 
ja, gošća se predstavila lutkarskom kolaž 
predstavom “Šale, trice, zvrndalice". Gos- 
pođa Jadranka je samostalna umjetnica 
koja piše igrokaze za djecu, sama izrađuje 
svoje lutke pretežno od tikava i ekoloških 
materijala te izvodi vlastite igrokaze pred 


RADOBOJSKO-JESEJANSKI LIST 


je prenijela učenicima oživljujući lutke 
udahnjujući im različite karaktere i upotre- 
bljavajući različite glasove. Djeca su tako 
uživala u smiješnim zgodama jednog slo- 
na, bubamare, miša, mačke, žaba, magar- 
ca. Gošća je u predstavu uključila i učenike 
koji su s radošću prihvatili sudjelovanje. 
Veselo druženje završeno je velikim pljes- 
kom i zahvalom gošći na trenucima smije- 
ha, maštanja i igre. 

Jasenka Marmilić 

NOVOSTI IZ OŠ JESENJE 
Prezentacija srednjo- 


školskih zanimanja i 
programa 2016. godine 


U utorak, 19.4.2016., u OŠ Gorn- 
je Jesenje održala se prezentaci- 
ja srednjoškolskih zanimanja i 
programa 2016. g. s ciljem pro- 
fesionalnog informiranja učeni- 
ka 8. razreda i njihovih roditelja. 
Posjetili su nas predstavnici HZZ 
PU Krapina, Srednje škole Be- 
dekovčina, Škole za umjetnost, 
dizajn, grafiku i odjeću Zabok, 
Srednje škole Zabok te Srednje 
škole Krapina. 

Učenicima i njihovim roditel- 
jima HZZ PU Krapina pruža 
mogućnost individualnog sav- 
jetovanja o izboru pravog zani- 
manja, srijedom, a svi zaintere- 
sirani i koji su neodlučni mogu 
se javiti na broj telefona 049 
382 252. 

Predstavnici srednjih škola pred- 
stavili su pojedinačno srednju 
školu iz koje dolaze, programe 
i zanimanja te podijelili učenici- 


ma i roditeljima informativne 
letke o mogućnostima upisa u 
srednju školu. 
Pozivamo sve učenike osmog 
razreda i njihove roditelje na 
dane otvorenih vrata srednjih 
škola: 
subota, 23. travnja 2016., Ško- 
la za umjetnost, dizajn, grafiku 
i odjeću Zabok, od 10:00 do 
12:00 sati; subota, 30. travn- 
ja 2016., Srednja škola Bede- 
kovčina, od 9:00 do 12:00 sati; 
utorak, 31. svibnja 2016., Sred- 
nja škola Krapina, od 17.00 do 
19.30 sati. 
Otvoreni dan škole pružit će 
Vam informacije o obrazovnim 
programima, uvjetima upisa, 
oblicima rada, izvannastavnim 
aktivnostima i priliku sudjelo- 
vanja u zanimljivim i inovativnim 
radionicama i projektima. 

Maja Milaković, pedagoginja 


Svjetski dan voda 


SVJETSKI DAN VODA 


22. ožujka svake godine obil- 


ježava se Svjetski dan voda. | 
mi smo ga obilježili u sklopu 
razrade glavne teme našeg pro- 
jekta Međunarodne eko-škole. 
Danas većinu stanovnika muči 
nedostatak pitke vode i veliki 
broj ljudi zemalja trećeg svijeta 
upravo zbog nje umire. Hrvats- 
ka je zemlja bogata vodom, ali 
trebamo je racionalno trošiti 
i zaštititi. Svjetski dan voda 
svake godine obilježava se 
kako bi nas podsjetio na sve 
navedene načine kojima ut- 
ječemo i ugrožavamo vodena 
staništa, a i svoj opstanak. Mi- 
jenjanjem vlastite svijesti _mi- 


MIKRO - SVIJET 


S PA 


jenjamo i kolektivnu svijest. 
I mi smo u našoj školi obilježi- 
li Svjetski dan voda. Napravili 
smo kemijsku analizu voda 
na području našeg zavičaja i 
pritom prikupili različite or- 
ganizme flore i faune Gornjeg 
Jesenja. Iste smo pohranili kao 
mokre preparate te se mogu 
razgledati u kabinetu biologi- 
je. Također je napravljen i pri- 
godan plakat pomoću kojeg se 
učenici i ostali nastavnici mogu 
informirati o karakterističnim 
biljnim i životinjskim vrstama 
koje obitavaju oko kopnenih 
voda našeg zavičaja. 

Tomislav Bartulović, dipl.ing.biol 


Priprema i uređuje Erika Tušek Vrhovec 


Kroz glumu do učenja 


Jošjednom prošli smo zajedno, 
mali i veliki, putem znatiželje i 
znanja do srca gledatelja. Tako 
bismo opisali glumu i humor- 
ističnost mladog = studenta 
glume u kazališnoj predstavi 
za najmlađe ,Ti i ja-znanstve- 
nika dva“, koja se održala 29. 
ožujka, u sportskoj dvorani OŠ 
Gornje Jesenje. 

Kako postati mali znanstve- 
nik i pronaći blago te zadržati 
prijatelja, najljepše je što su 
nam glumci ovom edukativ- 
nom predstavom mogli na 
kreativan i pristupačan način 
prikazati. Nismo ostali rav- 


nodušni, jer su nas šarenilom 
svoga izgleda, šarmom govora 
i svakidašnjih pokreta, uveli u 
svijet koji još uvijek komuni- 
cira sa četiri najvažnije riječi: 
molim, izvoli, hvala i oprosti. 
Svijet je to čarobnih pokusa 
iz kemije i tako jednostavnih 
uputa kako se snaći u prirodi. 
A kao izraditi svoju frulu koja 
proizvodi zvuk na koji se uvi- 
jek nasmiješ, ostaje tajna koju 
možeš otkriti u predstavi. 
Zahvaljujemo se mladim glum- 
cima i njihovoj vedrini te našoj 
uvijek raspoloženoj publici. 
Maja Milaković, pedagoginja 


Obilježen Dan hrvatske 
knjige i Dan svjetske knjige 


Danas smo u školskoj knjižnici 
obilježili Dan hrvatske knjige 
(22.04.) i Svjetski dan knjige 
(23.04.). Tom prigodom učenici 
petog razreda izradili su post- 
er o Ivani-Brlić Mažuranić i na 
taj način obilježili 100 godina 
od prvog objavljivanja Priča iz 
davnina dok su učenici četvrtog 
razreda izveli igrokaz na temu 
Šume Striborove. Igrokazu su 
prisustvovali = polaznici Male 
škole te učenici prvog, drugog 


AN 
E] RVATSKE 


naa KNJIGE 


i trećeg razreda zajedno sa svo- 
jim učiteljicama. Pedagoginja i 
knjižničar učenicima su govor- 
ili o čitanju knjiga kao važnom 
čimbeniku stvaranja čitateljskih 
navika u smislu razvoja svakog 
pojedinca. Na kraju su učeni- 
ci ispisali poruke na balone o 
tome što misle o knjizi i čitan- 
ju te nacrtali najdraže likove iz 
omiljenih knjiga. 

Božidar Glas, 

šk.knjižničar 


du 

Različitim koracima do jednakosti 


Predstavnici Saveza društava 
distrofičara Hrvatske 13. travnja 
2016. posjetili su našu školu i 
održali edukaciju na temu vršn- 
jačkog nasilja s ciljem prevencije 
nasilja među djecom. 

Upoznali su nas s oblicima 
nasilja u društvu: fizičkim nasil- 
jem, verbalnim, kulturalnim, 
ekonomskim, psihičkim i emo- 
cionalnim zlostavljanjem, inter- 
netskim nasiljem i seksualnim. 
Edukacijom su naglasili važnost 
pravovremene prijave i otkrivan- 
ja svakog oblika vršnjačkog nasil- 
ja kako bi se ono zaustavilo. 

Cilj projekta ,Različitim koraci- 
ma do jednakosti“ je osnažiti 
učenike za prihvaćanje različi- 
tosti te senzibilizirati lokalnu 
zajednicu o nasilju među djecom 
u Krapinsko-zagorskoj županiji. 
Učenici petog razreda imali su 


Terenska nastava na PMF-u Zagreb 


priliku iz prve ruke upoznati os- 
obna iskustva troje predstavni- 
ca SDDH-a o prvom susretu s 
bolešću mišićne distrofije, pro- 
gresiji njihove bolesti, inkluziv- 
nom obrazovanju tijekom godi- 
na školovanja, mogućnostima 
zapošljavanja te uključivanju u 
svakodnevicu života. Kao ne- 
procjenjivu podršku u provođen- 
ju svih aktivnosti SDDH, udruga 


članica i pojedinaca oboljelih od 
mišićne distrofije (MD) i srodnih 
neuromuskularnih bolesti (NMB) 
istaknuli su pomoć osobnih asis- 
tenata te volontera. Naglasili 
su koliko je važno jačati i čuva- 
ti osnovne ljudske vrijednosti 
poput tolerancije, solidarnosti, 
zajedništva i nesebičnog poma- 
ganja drugima kroz volontiran- 
je i zajedničko stvaranje boljih 


uvjeta za život onima koji su 
različiti. Naizgled obična, ljuds- 
kom oku jednostavna aktivnost 
poput penjanja uz stepenice, 
našim prijateljima predstavlja 
teškoću jer se susreću s prepre- 
kom koju mogu prijeći samo uz 
pomoć druge osobe. Stoga je od 
iznimne važnosti u društvu omo- 
gućiti im pristupačan prostor i 
okoliš u kojemu će se moći os- 
jećati jednakima unatoč različi- 
tosti. 

Predstavnici SDDH-e su nam 
poklonili knjigu ,Plivanje i dru- 
gi oblici kretanja distrofičara u 
vodi“ autora Antona Zupana i 
Mateja Plevnika, 2009., te im se 
zahvaljujemo. 

Zahvaljujemo se SDDH-e te 
Udruzi distrofičara Krapina na 
suradnji i međusobnoj potpori. 
Maja Milaković, pedagoginja 


Terenska nas- 


Učenici naše škole od 
5.-8.razreda 15.04.2016. 
posjetili su Prirodoslovno 
matematički fakultet koji 
ove godine obilježava 140 
godina prirodoslovlja i 
matematike na Sveučilištu 
u Zagrebu kao i 70 godina 
PMF-a. i 
Učenici 7. i 8. razreda pos- # 
jetili su Geofizički odsjek 
na kojem su prisustvovali 
predavanju — dr.G.Verban- 
ac o magnetskom polju 
Zemlje i ostalih planeta 
Sunčevog sustava. Zatim su obišli prostori- 
je A.Mohorovičića, upoznali se s njegovim 
radom i djelom. Studenti su izveli demon- 
stracijske pokuse kako nastaje bura i kako 
nastaje tsunami, a poznati meteorolog sa 
RTL-a Dražen Vikić-Topić upoznao ih je sa 
osnovnim meteorološkim mjerenjima koje 
su osnova za izradu prognoze vremena. 
Zatim su krenuli na Fizički odsjek, gdje su 
u radionici izrađivali spektrometar, vidjeli 
Teslinu zavojnicu, doživjeli plazmu. Poseb- 
no su bili zanimljivi pokusi sa Rubensovom 
cijevi, levitirajućim magnetima te sviranje 
na laserskoj harfi. Nakon toga učenici su bili 
na Kemijskom odsjeku. Tamo su prošli kroz 
laboratorije koji su bili organizirani kao 
mali grad. Prošli su kroz Toplu-hladnu aleju 
te Agregacijski puteljak. Zatim su nastavili 
obilaziti Ulice plinova, mirisa i okusa, Ulice 
kristala i metala, Ulicu otrova i lijekova te 
Svakodnevni sokak. Na kraju su prisustvo- 
vali pirotehničkim eksperimentima ispred 
Kemijskog odsjeka. 


Moru 


Učenici 5. i 6. razreda posjetili su Matem- 


atički odsjek. Prošli su kroz interaktivnu 
matematičku izložbu. Kroz desetak temats- 
ki povezanih dvorana uživali su u velikom 
broju zanimljivih matematičkih pokusa, 
demonstracija i igara i matematiku doživ- 
jeli na sasvim drugačiji način. Učenici su 
bili oduševljeni Sobom s geometrijom, 
Matematičkom igraonicom, proučavali su 
japansko množenje brojeva te vidjeli pov- 
ezanost matematike i umjetnosti. Nakon 
toga krenuli su na Biološki odsjek na kojem 
su sudjelovali u radionicama. Posebno up- 
ečatljiva radionica bila im je Forenzika gdje 
su učenici morali rješavati kriminalistički 
slučaj i radionica Zoom, zoom gdje su saz- 
nali od čega smo građeni i što se sve nala- 
zi u nama. Uz vještu prezentaciju voditelja 
radionice učenicima je bio omogućeno fan- 
tastično putovanje od proteina do čovjeka. 
Na kraju obilaska učenici su okupirali štand 
s različitim biljkama, a posebno zanimljiva 
im je bila biljka mesožderka koju je većina 
učenika kupila za uspomenu. (etv) 


tava po našem 
zavičaju 


Dana 7.4.2016., učenici od prvog do četvr- 
tog razreda, sa svojim učiteljicama, išli su 
na terensku nastavu. Lokacija posjeta bili 
su mjesto Lužani te potok i jezero Mrzljak. 


ŠEST EKIPA NOGOMETNOG KLUBA RADOBOJ NATJEČE SE U OKVIRU ŽUPANIJSKIH I 
MEĐUŽUPANIJSKE LIGE 


ENE", 

Momčad pionira u svojim redovima 
ima i nekoliko djevojčica no ni to im ne 


Radobojskim 
nogometašima 


ne cvate 


proljetno cvijeće 


Natjecanje nogometaša u punom 
je zamahu, odigrana je gotovo 
jedna polovina utakmica proljet- 
nog dijela, no rezultati nisu baš 
na zavidnoj razini. 

Seniori se natječu u okviru 
Međužupanijske lige i putuju od 
Novske, preko Zagreba i Karlovca 
do Ogulina. Do 25. travnja odigra- 
li su sedam utakmica proljetnog 
dijela natjecanja, dobili su samo 
jedan susret i to protiv Mladosti 
u Petrinji 3:1, dvije su utakmice 
završile neriješeno, a zabilježili 
su čak četiri poraza, posljednji 


u nedjelju 24. travnja u Radobo- 
ju kada je bolji bio Udarnik iz 
Kurilovca 2:0. Trenutno je NK 
Radoboj na 9. mjestu i predstoji 
mu u preostalih 7 kola borba za 
ostanak u tom rangu natjecanja. 

Najuspješnija  radobojska no- 
gometna ekipa u proljetnom dije- 
lu natjecanja su mlađi pioniri, koji 
se natječu u okviru II. ŽNL koji su 
na drugom mjestu prvenstvene 
tablice, dok su pioniri i Limači na 
posljednjim mjestima 1. ŽNL, a ju- 
niori pretposljednji 13. Donekle 
se drže i veterani _koji su na ljest- 


vici I. ŽNL peti. 

U subotu 23. i nedjelju 24. travnja 
na igralištu u Radoboju odigra- 
no je čak pet utakmica, nažalost 
među navijačima je bilo daleko 
više gostujućih nego domaćih. 
Tako je samo iz Zaboka u ova dva 
dana vikenda bilo više od stotinu 
navijača, jer su njihove četiri ek- 
ipe igrale u Radoboju, dok je navi- 
jača domaćih mladih nogometaša 
bilo ukupno tek desetak. Možda 
je ito razlog što radobojskim no- 
gometašima baš ne cvatu ruže u 
ove proljetne dane. 


TIN HRVOJ PO TREĆI PUT ŽUPANIJSKI PRVAK U KROSU 
Odličan učenik, atletičar i nogometaš 


Tin Hrvoj, učenik 8. b 
razreda Osnovne škole Side 
Košutić Radoboj postao je 
Županijski prvak u krosu, 
za učenike 7. i 8. razreda 
osnovnih škola u 2016. 
godini i tako postao po 
treći puta najbolji. Tin je 
bio najbolji 2014. godine 
u konkurenciji dječaka 5. i 
6. razreda, a kao učenik 7. 
razreda 2015. godine bio je 
najbolji u konkurenciji 7. i 
8. razreda. 

Takav sjajan niz do sada 
nije zabilježen u okviru 
natjecanja = Županijskog 


školskog sportskog saveza 
KZŽ i Hrvatskog školskog 
sportskog saveza. 

Rezultati su vrjedniji tim 
više, jer je Tin odličan uče- 
nik, član GNK Dinamo, gdje 
je dokapetan u ekipi svoje 
dobne skupine, te hrvatski 
nogometni  reprezentati- 
vac. 

Uz savršenu  organizira- 
nost, te veliku požrtvov- 
nost i podršku roditelja Tin 
je dokazao kako je sve ost- 
varivo i moguće. 

Uz čestitke šampionu, vje- 
rujemo da priči tu nije kraj. 


Gordan Poslončec, prof. mentor i Tin Hrvoj 
mogu zaista biti ponosni s dosadašnjim 
rezultatima 


S_pomaže da ostvare zapaženije rezultate 


REZULTATI EKIPA NK 
RADOBOJ U PROLJETNOM 
DIJELU NATJECANJA 


SENIORI: 
PONIKVE - RADOBOJ 0:0 
RADOBOJ - POLET 1:4 
LIBERTAS - RADOBOJ 5:2 
MLADOST (P) - RADOBOJ 1:3 
RADOBOJ - KARLOVAC 1:1 
ZELINA - RADOBOJ 2:1 
RADOBOJ - UDARNIK 0:2 


JUNIORI: 
RADOBOJ - IVANČICA 3:1 
RADOBOJ - GAJ 0:0 
OROSLAVJE - RADOBOJ 5:1 
RADOBOJ - JEDINSTVO 0:3 
STUBICA - RADOBOJ 4:1 
RADOBOJ-MLADOST (Z) 0:0 


PIONIRI: 
RADOBOJ - IVANČICA 0:14 
RADOBOJ - GAJ 1:10 
OROSLAVJE - RADOBOJ 11:0 
RADOBOJ - JEDINSTVO 1:4 
STRAŽA - RADOBOJ 8:0 
RADOBOJ-MLADOST (Z) 0:1 


ML. PIONIRI: 
STRAŽA - RADOBOJ 1:0 
RADOBOJ - VATROGASAC 5:0 
ZAGOREC II (K) - RADOBOJ 0:3 
RADOBOJ - ZAGOREC (VT) 6:0 
M. GUBEC - RADOBOJ 0:9 
RADOBOJ-RUDAR (D) 2:4 


LIMAČI: 

ZAGOREC II (K) - RADOBOJ 8:0 
RADOBOJ - KLANJEC 0:4 
STRAŽA - RADOBOJ 3:1 
RUDAR (D) - RADOBOJ 3:1 
RADOBOJ- MLADOST (Z) 0:1 


VETERANI: 
RUDAR (M) - RADOBOJ 1:0 
RADOBOJ - GOLUBOVAC 1:2 
OROSLAVJE - RADOBOJ 0:2 
RADOBOJ-ZAGOREC 0:3 


ZAHVALJUJUĆI RADOBOJSKIM KORIJENIMA POZNATOG DINAMOVOG IGRAČA MARKA PJACE 
SEDAMDESETAK MJEŠTANA BILO JE NA KUP UTAKMICI U ZAGREBU 


Baka Marka Pjace rođena Orehovčanka 


Zahvaljujući sumještaninu Marijanu Val- 
javcu i njegovom rođaku Marku Pjaci, 
nogometašu GNK Dinama i hrvatskom 
reprezentativcu, čija je baka rođena u 
sedamdese- 


Orehovcu Radobojskom, 
tak što djece, što odraslih besp 


gledalo kup utakmicu između Dinama i 
Hajduka u Zagrebu. Dinamo je osigurao 


latno je 


Radoboja. 


ulaznice s pozivnicom za NK Radoboj, 
a navijači iz radobojske općine poseb- 
no su bili ponosni kada ih je na počet- 
ku utakmice pozdravio službeni spiker 
na stadionu. Dogovorena je i daljnja 
suradnja, pa se ovih dana očekuje pos- 
jet igrača Dinama mladim igračima NK 


NAJTEŽI ALI NAJSLAVNIJI DANI RADOBOJSKIH RUDARA (III. NASTAVAK) 
Životna priča starog rudara Alojza Sirovca 


Objavljujemo završni dio članka objavljenog u mjesečniku «Hrvatsko zagorje» 1971. godine o štrajku radobojskih rudara 


je delegat HRS-a 


Izdao nas 


Zahvaljujući našoj prisebnosti i 
snalažljivosti a uz opasnost po 
život, poduzeli smo mjere da 
tražimo izlaz u spašavanju go- 
lih života. Bili smo primorani da 
tražimo izlaz u nekoliko davno 
zatrpanih starih zračnica za koje 
na sreću nisu znali ni sami poslo- 
davci. 

Akcija spašavanja rudara, da se 
ne uguše, pala je meni u zadatak. 
Poznavajući skoro svaki kutak 
rudničkih jama, pokušao sam pod 
cijenu života od tri zatrpana zrač- 
na gnijezda otvoriti barem jedno. 
Sreća nas poslužila i u posljedn- 
ji sam trenutak uspio prodrijeti 
u rov stare zračnice i uz velike 
napore uspio sam izaći na 200 
metara visine iz zračnice i tako 
spasio svoje drugove rudare. Čim 
sam se probio kao krtica iz zemlje 
bio sam prisiljen da odem potaj- 
no kući da se operem i pošteno 
najedem, te sam se opet potaj- 
no kroz staru otvorenu zračnicu 
ponovno vratio među svoje dru- 
gove. Otvoreni izlaz preko nekad 
zatrpane zračnice služio nam je 
za potajne izlaske bolesnih iz 
jame kao i za dopremu karabita 
i hrane. 

Žandarmerijska straža pred ula- 
zom u rudnik bila je često vrlo 
okrutna, i po koji put su zlostavl- 
jane naše žene koje su donosile 
hranu. Naročito se u brutalnosti 
isticao narednik  Dumberović, 
te  podnarednici žandarmerije 
Guteša i Brkić. No, u jamu žandari 
se nisu usudili sići, jer su znali da 
se s razbješnjenim štrajkašima ne 
mogu šaliti. Čim je štrajk dulje 
trajao, među nama štrajkašima 
našlo se i nekolicina izdajica, koji 
su među nama u rovu sve slušali 
i potajno dojavljivali poslodavcu, 
koji ih je podmitio novcem i cig- 
aretama. Tako je Uprava rudnika 
točno doznala tko su vođe štra- 
jka. 

Najveću izdaju načinio je delegat 
HRS-a. Dolazio je u par navrata 
među nas u jamu govoreći kako je 
uprava već 90% popustila i da i na- 
dalje ustrajemo u štrajku. Među- 


en 


tim, uvjeti štrajka bili su sve teži a 
bližilo se skoro dva mjeseca kako 
smo bili pod zemljom pa se javila 
sumnja da produžavanje štrajka 
pod zemljom neće imati uspje- 
ha, jer nas je pomalo napuštalo 
i zdravlje. Jednog dana došao je 
ponovno delegat HRS-a Pečnik i 
rekao da možemo prekinuti štra- 
jk,jer da on ima u džepu pismenu 
garanciju poduzeća da će biti sve 
uredu. Mi smo povjerovali tom 
obećanju i prekinuli štrajk te iza- 
šli na svjetlo dana. Delegat HRS-a 
održao nam je u jednoj gostionici 
u mjestu govor, a potom nestao 
bez traga iz mjesta, a da o nekom 
pismenom obećanju nije bilo ni 
govora. Sumnja se da je taj dele- 
gat jednostavno bio podmićen od 
poslodavca, a nas je prijevarom 
uvjerio da je štrajk uspio i da ga 
treba obustaviti. 

Najteže posljedice nakon štraj- 
ka izvukli su članovi štrajkaškog 
odbora kojima je uprava dala ot- 
kaz. Naše radne knjižice još su za 
vrijeme štrajka predane općins- 


kom poglavarstvu u Radobo- 
ju gdje smo ih kasnije podigli. 
Osim toga Uprava rudnika tužila 
je mene i ostale iz štrajkaškog 
odbora Sreskom načelništvu u 
Krapini te smo u dva navrata do- 
bivali pozive da se odazovemo na 
suđenje. Sudu nismo htjeli pristu- 
piti, jer smo znali da bi nas lišili 
slobode i da bi na svojoj koži os- 
jetili žandarske kundake. 

Taj naš rudarski štrajk, iako nije 
u cijelosti uspio, ipak je očeličio 
rudarsku solidarnost i kod drugih 
rudara u raznim rudnicima širom 
Hrvatskog zagorja. Ovo je naroči- 
to došlo do izražaja u pružanju 
materijalne pomoći jednih ruda- 
ra drugima te pojedinaca koji su 
nas za vrijeme štrajka besplatno 
opskrbljivali hranom i ostalim 
potrepštinama. Premda sami 
rudari nisu imali neke veće koris- 
ti od štrajka, veliki gubitak imao 
je poslodavac kojem smo zadali 
strah kao i ostalim poslodavcima 
od takovih akcija. 

Štrajk u rudniku ugljena u Ra- 


doboju trajao je skoro dva mjese- 
ca. Jedan dio neposrednih sudi- 
onika štrajka još je u životu i ne 
bi bilo loše da se možda ova moja 
priča upotpuni iznašanjem detal- 
ja od ostalih sudionika štrajka. 
Nama koje je poslodavac najurio 
otkazom nije više bilo mjesta u 
rudniku Radoboj, te smo bili pris- 
iljeni tražiti zaposlenje u drugim 
rudnicima daleko od rodnog kra- 
ja. I tako gdje smo se nakon štra- 
jka zaposlili stalno smo bili pod 
paskom i prismotrom, vjerojatno 
nas je bivši poslodavac ocrnio. 
U raznim rudnicima dugogo- 
dišnjim radom izgubio sam 
dosta zdravlja narušivši vid i 
dobivši reumu. Vjerujem u sret- 
niju budućnost sadašnjih mladih 
generacija, koje neće promatrati 
svoje sinove kako sa 14 godina 
starosti odlaze na rad u duboke 
jame rudnika ili tvornice da tako 
nejaki, zapravo djeca, jedu kruh 
sa sedam kora. Z 
Zabilježio: Franjo Strok 
u Belišću 1971. godine 


Molimo čitatelje ukoliko imaju bilo kakovih saznanja o radobojskom rudaru Alojzu Sirovcu 
ili autoru zapisa kojeg smo prenosili u posljednja tri broja Radobojsko-Jesejanskog lista, 
Franji Štroku, da nas o tome izvijeste. 


